Walki Group

Walki Group Oy on suomalainen teollisuusyritys, joka valmistaa erilaisia kuluttajapakkauksia, teollisuuden pakkausmateriaaleja sekä materiaaleja erilaisiin teollisuuden sovelluksiin, esimerkiksi jääkaappien päällystämiseen.

Walki Group työllistää noin 1700 henkilöä Suomessa, Saksassa, Belgiassa, Espanjassa, Puolassa, Yhdistyneissä Kuningaskunnissa, Venäjällä ja Kiinassa. Yhtiön pääkonttori sijaitsee Espoossa. Yhtiön tehtaat Suomessa sijaitsevat Valkeakoskella, Ylöjärvellä sekä Pietarsaaressa.

Yhtiön historia ulottuu ensimmäisen tehtaan perustamiseen Valkeakoskelle vuonna 1930. Myös yrityksen nimi pohjautuu Valkeakosken nimeen.